CELEX: C2007/235/43
Language: el
Date: 2007-10-06 00:00:00
Title: Υπόθεση T-304/07: Προσφυγή της 10ης Αυγούστου 2007 — Calzaturificio Frau κατά ΓΕΕΑ — Camper

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/23
            
         Προσφυγή της 10ης Αυγούστου 2007 — Calzaturificio Frau κατά ΓΕΕΑ — Camper
   (Υπόθεση T-304/07)
   (2007/C 235/43)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσα: Calzaturificio Frau S.p.A. (San Giovanni Ilarione VR, Ιταλία) (εκπρόσωπος: A. Rizzoli, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Camper S.L.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κηρύξει παραδεκτή την παρούσα προσφυγή μαζί με τα σχετικά παραρτήματα·
            
         
               —
            
            
               να ακυρώσει την απόφαση του τμήματος προσφυγών (σημεία 1, 2 και 3 του διατακτικού), καθόσον ακυρώνει την προσβαλλόμενη απόφαση, απορρίπτει την αίτηση καταχωρίσεως σήματος για όλα τα αμφισβητούμενα προϊόντα και καταδικάζει την αιτούσα στα έξοδα της ανακόπτουσας στο πλαίσιο των διαδικασιών ανακοπής και προσφυγής·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα συνιστάμενο σε μαύρο τόξο με κλίση προς τα δεξιά (αίτηση καταχωρίσεως σήματος υπ' αριθ. 3.388.097), για προϊόντα των κλάσεων 18 και 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Camper S.L.
   
      Αντιταχθέν δικαίωμα επί σήματος ή σημείου: Τρισδιάστατο ισπανικό εθνικό σήμα το οποίο αναπαριστά το σχήμα ενός υποδήματος, για προϊόντα της κλάσεως 25, αριθμός βρετανικών εθνικών εικονιστικών σημάτων τα οποία αναπαριστούν, σε διάφορα σχήματα, επικλινή τόξα, για προϊόντα της κλάσεως 25, καθώς και δύο κοινοτικά εικονιστικά σήματα υπό το σχήμα τόξου, για προϊόντα της κλάσεως 18.
   
      Απόφαση του τμήματος ανακοπών: Μερική απόρριψη της ανακοπής.
   
      Απόφαση του τμήματος προσφυγών: Ακύρωση της προσβαλλόμενης αποφάσεως και απόρριψη της αιτήσεως καταχωρίσεως σήματος.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, για το κοινοτικό σήμα και του άρθρου 73 του ίδιου κανονισμού.